रसिया उस्सी पकड़ने लेई में बड़े जत्न कीते पर ओ ब्हाऊ आला लेखा निकली गेई। सिड़कै पर कम्म करने आलें गी बी में करलाइयै आक्खेया, जे इस्सी पकड़ी लाओ, नईं तां ए अपनी जिन्द देई उड़ग। पर पता नईं उस्स च इन्ना जोर कुत्थुआं आई दा हा जे उस चड़ेला ने उनेंगी बी कक्खे आला लेखा समझेया ते ए आक्खदी कुप्पड़े उप्पर जाई चड़ी “रोशन भाइया! हटी जा। नट्ठी जा।” पर रोशन कक्ख नेईं समझेया ते ओ बुत्त बने दा उत्थें गै खड़ोता रेआ। गंगा ने ओदे कोल जाइयै उस्सी धिक्का देई उड़ेया।